ڈیرہ مراد جمالی : صوبائی وزیر ریونیو میر سکندر خان عمرانی پارینے کہ الس نا خذمت ہی اصل اٹ ننا سیاست نا وت ءِ حلقہ گچین کاری ٹی بجلی روڈ آبپاشی تعلیم تون اوار ایلو غٹ السی اسکیم تا پوروی آن پد مخلوق نامشکل آتیٹی پیدوار وڑاٹ کمتی واقع مسنے۔ داخیال آتا درشانی ءِ او صحافی تا ٹولی اسے تون گپ وتران کرسا کرے۔ صوبائی وزیر ریونیو میر سکندر خان عمرانی پارے کہ ننا کارکڑد ملوک آ کتاب آنبار ءِ نن تینا دور ءِ اقتدار اٹی زرعی یونیورسٹی میڈیکل کالج ڈیرہ مراد جمالی سٹی تون اوار ایلو مر مر انگا علاقہ غاتیٹی ٹف ٹیل، بلیک ٹاپ روڈ، بجلی، آبنوشی تعلیمی ادارہ غاتا ڈٹ آتیا عملدرآمد ءِ پک کرین تانکہ الس حکومت نا دا گام گیج آتیان براہ راست فائدہ ہرفنگ کے۔ صوبائی وزیر ریونیو میر سکندر خان عمرانی پارے کہ دروغ و فریب نا سیاست آ نن باور کپنہ نن ہرا الس تون قول کرین اوفتے پورو کرسا نشان تسن الس نا ویل آتے ایسر کننگ و اوفتے حکومتی گام گیج آتیان مستفید کرفسا نن تینا فرض ءِ پورو کننگ اُن۔
(اے پی پی)
(اے پی پی)
